Mochi

Mochi on Jaapani riisikook. Traditsioonilise mochi valmistamiseks kasutatakse lühiteralist riisi, mis pestakse, leotatakse ja hautatakse pehmeks. Hautatud riis tambitakse kleepjaks, tainalaadseks massiks, mis lõigatakse ja voolitakse meelepärasesse vormi. Mochi on traditsiooniline Jaapani uusaasta magustoit, kuid seda süüakse aasta läbi. Mochi on üsna väikese kalorsuse ning rasva- ja valgusisaldusega. Mochi ei sisalda gluteeni ega kolesterooli. Traditsiooniliselt on mochi valmistamine tähtis kultuurne sündmus, millesse kaasatakse oma lähedased ja pereliikmed. Ehkki see on tänapäeval haruldane, toimub traditsiooniline mochi valmistamine endiselt usklikkes kogukondades ja traditsioonilistes Jaapani majapidamistes. Traditsioonilist mochi tampimise protsessi kutsutakse mochi-tsuki'ks. Mochi retsept hõlmab ainult kahte komponenti: lühiteralist riisi ja vett. Traditsiooniline Mochi valmistamine koosneb neljast etapist: Riis pestakse ja jäetakse ööseks vette ligunema. Riis hautatakse pehmeks. Riisi litsutakse ja tambitakse puunuiadega (kine) traditsioonilises, kivist uhmris (usu). Töö hõlmab kahte inimest, kellest üks tambib ja teine keerab ning niisutab riisimassi. Tainalaadne mass lõigatakse ja vormitakse eri kujudeks. Tänapäeval valmistatakse mochit tüüpiliselt kahel viisil: lühiteralisest riisist või riisijahust. Kaasaegne, riisist mochi valmistamine järgib põhimõttelt samu etappe nagu traditsiooniline valmistamismeetod, aga riisi vormimine kleepjaks massiks toimub masinas, mitte uhmris ja käsitsi. Riisijahust mochi valmistatakse kolmes etapis: Riisijahu ja vesi kuumutatakse tasasel tulel ühtlase ja paksu massi moodustumiseni. Massi kuumutatakse madalal tulel kuni see muutub kergelt läbipaistvaks. Saadud tainalaadne mass lõigatakse ja vormitakse. Riisijahust mochi valmistamisel jääb ära vaevaline riisi tampimise protsess, mistõttu on see lihtsam ja laialdasemalt levinud valmistamisviis. Paljud traditsioonilised wagashid (Jaapani traditsioonilised maiustused) on valmistatud mochiga. Daifuku on pehme ümmargune mochi, mis on täidetud magusa täidisega, näiteks magustatud punase oa pasta (an) või valge oa pasta (shiro an). Dango (jaapani keeles 団子) on mochiko'st (riisijahust) valmistatud Jaapani pelmeen, mis on seotud mochi'ga. Seda serveeritakse sageli rohelise teega. Kolm kuni neli dangot serveeritakse sageli vardas. Paljud dango sordid on tavaliselt saanud nime erinevate maitseainete järgi, mida neile serveeritakse: Bocchan dango: kolm erinevat värvi dangot. Ühte värvivad punased oad, teist munad ja kolmandat roheline tee. Goma: seesamiseemne dango, nii magus kui ka soolane. Teppanyaki: Dango vardas terava teppanyaki maitsega. Oshiruko ehk ozenzai on magus azuki oasupp mochi tükkidega. Talvel söövad jaapanlased seda sageli enda soojendamiseks. Chikara udon (tähendab "power udon") on roog, mis koosneb udoni nuudlitest supis, millele on lisatud röstitud mochi. Chuang, George Chao-Chi; Yeh, An-I (3. juuni 2006). "Rheological characteristics and texture attributes of glutinous rice cakes (mochi)". Sciencedirect.com. Vaadatud 26. jaanuar 2023. Corum, Ann Kondo (2000). Ethnic foods of Hawai'i (inglise) (täiendatud trükk). Honolulu: Bess Press. Lk 61. Shin, Esther (5. detsember 2013). "Mochitsuki: A New Year's Tradition". Japanese American National Museum. Vaadatud 25. jaanuaril 2023. New World Encyclopedia, toimetajad (14. aprill 2013). "Mochi". New World Encyclopedia. Sakai, Sonoko (2019). Japanese home cooking (inglise) (esimene trükk). Colorado: Roost Books. Lk 49–51. Mochitsuki Riisijahust mochi valmistamine